Tusengylden

Tusengylden (Centaurium littorale) er en toårig urt i søterotfamilien.

Den har en opprett vekst med én eller flere stengler og blir 5–30 cm høy. Planten har en grunnstilt bladrosett med blader som er lansettformede og med tre eller fem nerver. Langs stengelen er det sittende, butte blader med parallelle sider og én nerve. Blomsterstanden er en tett, flat kvast. Én–to støtteblad sitter nederst på begeret. Blomstene er sittende, 11–14 mm i diameter og rosa. Begeret er omtrent like langt som kronrøret. Blomstringstida er juni–september.

Tusengylden er vanligst på strandeng ved havet, men kan også vokse i myr, alvar og grøftekanter i innlandet. Arten er utbredt i Europa og Sentral-Asia. I Norge finnes den langs kysten fra Østfold til Rogaland. I Norsk rødliste for arter 2021 er den vurdert som nær truet på grunn av begrenset forekomstareal og pågående nedgang i habitatkvalitet og antall individer.

Referanser

Litteratur

Eksterne lenker 
 

Søterotfamilien
Karplanter på norsk rødliste